જસ્ટિસ અશોક ભૂષણની સાથે રામજન્મભૂમિ ટ્રસ્ટના વકીલ હરીશ સાલ્વેએ પણ સિબ્બલના આ તર્ક અને દલીલોનો વિરોધ કર્યો હતો. સાલ્વેનું કહેવું હતું કે, ‘મામલાની સુનાવણી પર રોક લગાવવાની વાત કરીને સિબ્બલ સમાજમાં શું સંદેશો પહોંચાડવા માગે છે. અત્યારથી પાયાવિહોણા તર્ક લગાવવાની કે આશંકાઓ વ્યક્ત કરવાની જરૃર નથી. જો સુનાવણી દરમિયાન કોઇ સંવૈધાનિક સવાલો ઊઠ્યા તો પીઠ તેને સંવિધાન પીઠને મોકલવા માટે સ્વતંત્ર છે. એવા ઘણાં ચુકાદા હોય છે તેની દૂરોગામી અસર થતી હોય છે પણ કોર્ટને તેની કાર્યવાહી કરતાં રોકવી એ બિલકુલ યોગ્ય નથી.’